Jo, vi har modtaget betalingen.
Nej, den kom ikke for sent-
- men du har betalt 78,13, og regningen lød på 78,31.
Okay. Alle tiders.
Nej. Selv tak.
Jeg tror, det er indsugningsmanifolden.
- Har jeg ret? - Overhovedet ikke.
Jeg kan nok bare godt lide at sige "indsugningsmanifold".
- Når jeg får et job, får jeg vejhjælp. - Arbejder du ikke på vandværket?
Som vikar.
- Hvordan har dine forældre det? - Okay.
Jeg må se at komme hjem til aftensmad.
Men lad os finde ud af noget. Jeg skriver.
Vi kunne også finde ud af noget nu, hvor vi er sammen...
- Hvad? - Ikke noget.
Det var pænt af Mercer.
- I to kunne altså blive et godt... - Mor.
...par.
En fyr fra kvarteret? Det ville være yndigt.
- Kan du huske, da han lavede taget? - Hold nu op.
- Han er ikke... - Det ved jeg godt.
- Har I hørt fra forsikringen? - De dækker ikke IGIV-behandlingen.
Den koster 40.000 dollars, så den er sjovt nok ikke dækningsberettiget.
Det gider vi ikke snakke om.
Kom, skat.
Hjælp mig op.
- Er du med? - Tak, Mae.
Sådan.
Ikke så hurtigt.
Og drej...
- Okay? - Ja. Jeg klarer den.
- Hvad laver du lige nu? - Jeg er på arbejde.
Jeg møder hver dag mod at få penge, som jeg kan købe varer og ydelser for.
Jeg er i Tyskland. Tilsynsmyndighederne er benhårde.
Jeg har skaffet dig en jobsamtale. I morgen.
- Ja, det har jeg nemlig. - Har du?
- Nul! - Jo, jo, jo. I morgen.
Kæft, hvor jeg elsker dig, Annie.
Det er kun i kundeservice, så du skal stadig besvare opkald og hjælpe folk.
- Bare for et rigtigt selskab. - Perfekt!
- Masser af folk er begyndt der. - Det ved jeg godt. Tak!
Vi skal ansætte 100 nye. En af dem kan lige så godt være dig.
- Ja. Godt. - Du skal køre med klatten.
Lær alt om Circle inden næste uge, så ansætter de dig.
- Hvis du altså kører med klatten. - Ja, ja.
Du kan godt, Mae!
Hvordan ville du beskrive Circle for en som din bedstemor?
Jeg ville fortælle om True You.
Den integrerer alt ens digitale rod i én konto.
Så er det slut med at glemme sin kode, et hav af profiler, identitetstyveri...
Man bruger sit eget navn, som er knyttet til kreditkortet...
Nu er bedste vist faldet i søvn.
Okay...
Før True You-
- havde man forskellige køretøjer til alle sine ærinder.
Ingen burde have en masse biler.
TrueYou strømliner internettets kaos let og elegant.
- Lynrunde: Paul eller John? - Tidlig Paul, sen John.
- Mario eller Sonic? - Tidlig Sonic, sen Mario.
Eftertænksomhed eller kommunikation?
- Mae? - Jeg tænker lige...
Altså eftertænksomhed. Sushi eller sojadrik?
- Sushi. - Har du ejet en velcropung?
- Ja. - Velcrosko?
- Ja. - Velcrobukser?
Ja.
Hvad hed receptionisten, der tog imod dig i morges?
- Linda. - Joan Baez eller Joan Crawford?
- Joan Didion. - GIF eller GIF?
Det svarer jeg ikke på. Der står for meget på spil.
Må jeg invitere dig ud?
- Det er meget upassende. - Godt.
- Kvalitet eller komfort? - Det ene udelukker ikke det andet.
- Samfundets eller individets behov? - Det burde komme ud på ét.
Du er mest bange for...
Uopfyldt potentiale.
Heliport, fitness, børnehave, økobrug...
Petanque. Det samme som boccia, bare fransk.
Stangtennis, banesvømning, hyggesvømning, doga.
Kennel, natklub, skønhedssalon, bageri.
Klatrevæg, trampolin, klinik, volleyball.
Var det...?
Medieholdet, nyheder og kultur. Ingeniørerne.
Ledelsen og mig. Pr-afdelingen og dig.
Videre.
Du har vildt lange ben.
Hvad?
Sensorerne i elevatoren læser din id og siger hej.
Vi gør det mest for at imponere de besøgende.
- Det er et dybt kikset billede af mig. - Hold nu op...
Åh nej.
Danny! Ham husker du nok. Nu er du stor nok til at blive overdraget.
Jeg har æren af at overrække dig din helt nye tablet. Jeg har sms'et koden.
- Næ, med navn på og det hele. - Hulk! Pas nu godt på min lille pige.
Hvis vi ikke behandler vores kunder ordentligt, har vi ingen kunder.
Jared oplærer dig. Jeg er teamleder, og Jared er gruppeleder.
Du tager dig af kundekontakten med de mindre annoncører.
Arbejd på din bærbare. Kundeservice henviser kunderne til en af jer.
Først tilfældigt, men senere beholder du kunden for kontinuitetens skyld.
Du får spørgsmålet, finder svaret, skriver tilbage, og det er så det.
- Nemt nok i teorien. Er du med? - Ja.
Godt. Nu har du svaret kunden, og han virker tilfreds.
Det ender ikke med et smil eller et fnys-
- selv om du næsten altid får et smil. Nu skal du sende dem spørgeskemaet.
Nogle hurtige spørgsmål om den service, du har ydet-
- og det svarer de på med det samme, så du straks kan se din rating.
Skal vi ikke bare kaste os ud i det? Må jeg lige...
Hav en god dag.
Vi har en cloud-løsning til dine behov. Hav en god dag.
99 er ret godt, men hvorfor er det ikke 100? Det finder vi lige ud af.
Jeg svarede vist ikke fyldestgørende. Er der andet, jeg kan gøre for dig?
Alt er godt. Det skulle have været 100.
Indimellem er folk ikke helt med på parametrene-
-og så sørger man for at afklare det.
Så fik vi topkarakter!
Er du frisk på at prøve selv?
- Ja. - Sejt!
Det går jo fint. Prøv at komme over 90!
Det skal jeg nok.
Følg op på alle dem, der er under 100!
Undskyld...
- Hej. - Er du ikke i Amsterdam?
- Én dag. Så London, New York, her. - Har du fået sovet?
Lidt på flyet. Jeg kører på piller. Hvordan er din første uge gået?
- Du har da et flot gennemsnit på 87. - Hvornår bliver jeg fyret?
Jeg skulle også lige ind i det. Du klarer det fint.
Bare rolig.
Hej. Jeg hedder Eamon Bailey.
Tak, tak. Dejligt at se jer alle sammen.
Vi har fået en del nye siden sidst, så vil alle guppyerne rejse sig?
- Det er dig. - Op med jer, guppyer.
Op med jer. Tillykke med jobbet.
Guppyer er bare mit kælenavn for alle jer småfisk.
Snart bliver I til store og stærke...
- Du er kær. - Jeg hader dig.
...de der fisk, guppyer nu bliver til. Hvad er det for nogle?
Det er drømmefredag, hvor vi jo altid præsenterer vores nye innovationer.
Den første drømmefredag var med Ty Lafitte-
- opfinderen af TrueYou og vores grundlægger.
Vi plejer at præsentere en af vores ingeniører-
- men i dag må I trækkes med mig, så jeg undskylder på forhånd.
- Vi elsker dig, Eamon! - Tak, mor.
I har måske undret jer over, hvor jeg har været de seneste par dage.
Ude at surfe!
Afsløret!
Jeg har været ude at surfe. Det vil jeg også tale om i dag.
Jeg elsker at surfe, og i gamle dage vågnede jeg-
- og ringede til den lokale surfbutik for at få en status på bølgerne.
Det varede ikke længe, før de holdt op med at tage telefonen i surfbutikken.
Så fik jeg en mobil. Så kunne jeg ringe til vennerne-
- der allerede var på stranden, og spørge dem-
- men de holdt også op med at tage telefonen.
Så kom... internettet!
Nogen fik den geniale idé at stille kameraer op på strandene-
- så jeg kunne logge på og få grovkornede billeder af bølgerne.
Det var næsten værre end at ringe til surfbutikken, for det så sådan her ud.
Ikke meget værd, vel?
Nu indlæser vi siden igen og viser stranden-
-i vores nye Circle-videoformat.
Det ser sgu da godt ud. Jeg burde være der.
Bliver I overrasket over at høre, at det ikke kommer-
- fra et stort kamera, men fra sådan et her?
Det her kamera er trådløst.
Det sender billedet via satellit. Jeg riggede kameraet til i morges.
Jeg satte det på et træ nær klitterne uden tilladelse. Ingen aner, det er der.
Jeg har haft ret travlt i morges, for her er stranden ved Rodeo-
- Montara-
- Ocean-
- Fortpoint-
-og her er min forhave.
Her er min baghave. Her er motorvejen.
Tror I bare, det er et kamera? Næ, velkommen til realtidsanalyse.
Når I ser det her, får I også det her.
Luftkvalitet, trafikmængde, vejrmønstre, biometri-
- ansigtsgenkendelse, gemt og lige til at søge i-
-alt sammen for jeres skyld.
Vi sender dem på markedet om få måneder-
- og de koster mindre end et par jeans.
Ikke smarte jeans, men den slags, jeg går med.
- Circlere, kan I lide at dele? - At dele løser det hele.
Jeg vidste, I ville sige det.
"At dele løser det hele"?
Jeg har sendt en masse assistenter rundt i hele verden med de kameraer.
Forestil jer, hvad det vil betyde for menneskerettighederne.
Aktivister behøver ikke længere at holde et kamera op.
Nu skal det bare klistres på væggen, og det har vi faktisk gjort.
Kan I se nogen kameraer her? Nej.
Vi har sat 144 kameraer op her.
Det tog kun en dags tid, og de er praktisk talt usynlige.
De fås i alle farver, så det er nemt at kamuflere dem.
Det her er mit yndlings.
Flot grebet. Sæt hende på holdet.
Nu holder hele verden øje. Jeg er helt enig i det her:
For menneskerettighedsaktivisternes skyld skal folk drages til ansvar.
Tyranner og terrorister kan ikke længere skjule sig.
Vi kan se dem. Vi kan høre dem.
Vi hører og ser alt. Hvis det sker, får vi det at vide.
Vi kalder det... SeeChange.
SeeChange.
Vil I også høre alt det gode?
Vi får alting at se. Det er nemlig godt at vide noget.
Men det er endnu bedre at vide alt.
I slår jer da sandelig ikke løs, hvad? Hvad fester vi for?
SeeChange, solhverv, alting og ingenting.
- Nu viser vi, hvordan man danser. - Gud nej, er det Beck?
Hvordan er Bailey egentlig? Du er jo med i fyrrebanden.
Jamen jeg er sjældent alene med ham.
Hvor mange af de ansatte i Det Hvide Hus kender egentlig præsidenten?
Hov, vil du lige se noget? Ja, det her skal du bare se.
Herinde.
Hammerflot.
Den var god. Er her ikke for vildt?
Jeg tror, det er lutter førsteudgaver.
- Du skal love at holde det fortroligt. - Annie...
Det er dit første og sidste besøg her, så lov mig at holde det fortroligt.
- Jeg lover at holde det fortroligt. - Godt.
Herinde lægger Bailey og Stenton alle planerne.
Det er alt sammen meget alvorligt. Det er sådan, man skal nørde.
Du skal nok ikke pille ved...
...den her?
Din tumpe.
- Det er altså her, det sner. - Hvem der var en flue på væggen.
Vi må hellere komme tilbage til festen. Eller du må.
- Kommer du ikke med? - Arbejdet kalder.
- Klokken er 11. - Australien ringer lige straks.
De har faktisk allerede ringet. Du skal nok få det sjovt.
Er det her, der er fest?
Hvis du ellers er til den slags.
Måske tjekker jeg det ud senere.
Det kan vel ikke hamle op med din mobil.
Næ, sikkert ikke.
- Vil du have noget at drikke? - Ja, men baren er løbet tør.
Ja, men...
Det er da løgn.
- Har du også glas dernede? - Det er mit partytrick.
Sådan.
Tak.
Du er ny.
- Er du ikke? - Hvor ved du det fra?
- Jeg gættede bare. - Nej, hvor pinligt.
Beklager.
- Hvad synes du? - Om alt det her?
Jeg er helt oppe at køre.
Undskyld, men alle, der arbejder i Circle-
-er bare helt oppe at køre over det.
De ævler løs om det, og det er bare så...
"Smag lige på den her Kool-Aid. Du bliver helt vild med den."
Jeg er helt vild med Kool-Aid. Er du ikke også?
Mit sidste job gik ud på at berolige arrige kunder dagen lang.
- Så jeg er bare glad for at være her. - Nu skal jeg ud og slukke en brand.
- Spændende. - Meget.
Så... hyg dig.
Drik, mor dig og bliv ved med at være helt oppe at køre.
Du er hos Circle.
Sagde han sit navn? Jeg har glemt det.
- Hyg dig, guppy. - Tak.
Den sidste bus kører om fem minutter.
Jo, Mae-Mae, der er sket noget med dig.
- Du stråler. - Det gør du altså.
- Nej, jeg gør ej. - Man skulle tro, du ventede dig.
Tag dig ikke af ham. Har det været fedt?
Jeg vil aldrig arbejde noget andet sted.
Jeg har fortalt Carolinas mor om det.
- Jeg kom måske til at nævne din løn. - Mor, altså.
Det er sjovt at indskyde det.
Min datter arbejder for verdens bedste selskab!
- De har gratis tandpleje! - Jeg har bare været heldig.
Uden Annie...
- Hvordan har Annie det? - Godt.
- Hun arbejder for meget. - Hvad laver hun egentlig?
Hun er med i fyrrebanden.
Hun er med til at træffe de vigtige beslutninger.
Hun tager sig af det lovmæssige i andre lande.
Det lyder meget vigtigt.
Mae, henter du lige en øl til farmand?
Ja, far.
- Dit hår. - Det var bare en grille.
En sød grille.
- Har du det godt? - Ja.
- Kom og besøg mig på jobbet en dag. - På Circle?
Ja, det kunne være sjovt.
De tror bare, jeg skal skrubbe toiletterne.
De ville elske dig.
Alle de nørder ville ønske, de kunne bruge en sav og lave noget af træ.
Ja, det er mig i en nøddeskal. Men det kunne vel være værre.
Du ved, hvad jeg mener. De ville fritte dig ud om dine yndlingsvandrestier.
Så de kunne poste dem på TrueYou og ødelægge dem?
- Bidende sarkastisk, hvad? - Helt ærligt.
Smil og fnys er da barnligt.
"Kan du lide klistermærker og enhjørninger?" "Det elsker jeg. Smil."
Nu har det bredt sig til alle.
Jeg kan ikke gøre for, du ikke er social.
Jeg er da social. Er vi to ikke sociale lige nu?
Du har vel hørt om hende senatoren, der anklager jer for kartelvirksomhed.
Hold nu op. Skal du ikke ud og hugge noget brænde?
- Tak, skat. - Det var så lidt, far.
- Han har gang i forretningen. - Mercer? Med gevirlysekronerne?
De er smukke. Vi får også en.
Har jeg sagt, at jeg er oppe på 87? Det er ret godt gået af en guppy.
- Hvem er en guppy? - Nej, hvor er det skønt, Mae.
Skat?
- Kom, vi går indenfor. - Far?
- Hvad er der? - Lad nu din mor.
Sig til gæsterne, at far har det skidt. Det forstår de godt.
Det skal nok gå.
- Far... - Hold nu op, Mae.
Vi har styr på det. Det skal nok gå.
- Vi ses snart, Mae. - Hej, hej.
I dag beder jeg Senatets karteludvalg om at undersøge Circle.
Vi kan ikke bare stole på dem, når de siger, de ikke bryder kartelloven.
Jeg er sikker på, Circle gerne vil samarbejde.
Vi er sikre på, at senator Williamsons beskyldninger bliver tilbagevist.
Undrer du dig over din nye skærm?
- Hej. Gina. - Matt.
Dan synes, du skal have din sociale profil på plads.
- Har du tid? - Ja.
I sidste uge havde du vel for travlt til at oprette dig på det sociale intranet.
- Du har ikke importeret din profil. - Det er bare så overvældende.
Altså på en god måde. Jeg har slet ikke haft tid til fritidsaktiviteter.
Det er interessant, at du formulerer det sådan, for vi mener faktisk-
- at din profil og din aktivitet på den er tæt knyttet til din arbejdsindsats.
Sådan lærer dine kolleger på hele campus dig at kende.
Kommunikation er da ikke en fritidsaktivitet, vel?
Nej da.
Vi vil gerne vide en masse om dig, så du kan indfri dit enorme potentiale.
Du er et skattet medlem af fællesskabet.
- Men du er en gåde for os. - Er jeg?
Det er mange år siden, vi har haft en så hemmelighedsfuld kollega som dig.
- Alle er vilde med dig. - Flotte ratinger lige fra første uge.
Er du tilfreds med din indsats?
- Jeg kan godt blive endnu bedre. - Godt, men arbejde er ikke alt, okay?
- Fællesskabet er også vigtigt. - Selvfølgelig.
Det hele hænger sammen.
Du er bare ikke så god til at deltage i fællesskabet.
Du er udeblevet fra flere weekend-og aftenarrangementer.
- Hvor der skam ikke er mødepligt. - Undskyld...
Tag bare den her weekend. Du forlod campus kl. 23.42 i fredags-
-og mødte igen kl. 8.46 i mandags.
- Var der weekendarbejde? - Nej, nej.
- Hvor er du sød. - Vi har ikke tvungne weekendtjanser.
Vi er ikke lønslaver, der bare stempler ind og ud.
Men vi var 1000 deltagere i over 100 aktiviteter.
Rigtig mange.
Undskyld, men...
Min far fik et anfald, så jeg måtte hjem og hjælpe til.
Det gør mig ondt. Var det hans sklerose?
Ja.
Vi har ikke hørt om anfaldet. Bad du nogen circlere om hjælp?
- Annie eller nogen andre? - Nej... nej.
Vi har fire grupper for medarbejdere med sklerose inde på livet.
To for børn af sklerosepatienter. Har du meldt dig ind?
Jeg anede ikke...
Vil du fortælle, hvad din weekend ellers gik med?
Ikke noget særligt. Jeg roede kajak...
Kajak? Sammen med hvem?
Ingen. Bare alene.
Jeg ror også kajak. Vi kunne have roet sammen.
Du har ikke postet noget om din kajaktur. Nul smil eller ratinger.
Nu er jeg ikke psykolog, men det kunne godt tyde på lavt selvværd.
Deltagelse går netop ud på at få dig ud af din skal.
Og derfor har du et deltagelsesvindue.
Tænk, at du ikke er på vores sociale intranet endnu.
Nu bliver du blæst omkuld!
Det er alle beskederne fra sidste uge. Derfor er der så mange.
8000?
Du har vist en del at indhente, hvad? Det bliver en fest.
Hyg dig.
Jeg glemte noget.
Det her er din fællesskabsmåling. "Fællesmål" kalder vi den.
En popularitetsmåling kalder nogle den, men det er det altså ikke.
En algoritme sætter bare tal på al din aktivitet i indercirklen.
- Er du med? - Det tror jeg.
- Husk, det bare er for sjovs skyld. - Det er bare for sjovs skyld.
Hej igen.
Vi har ikke set dig i en hel måned. Kom nu hjem. Vi savner dig.
- Det kan jeg ikke. - Hvordan er der på kollegiet?
- Skal I selv gøre rent på værelset? - Det har vi folk til.
- Gudskelov. - Hvordan har far det?
Fint nok.
Han faldt i går, og jeg kunne ikke løfte ham.
Heldigvis kom Mercer, og han er stærkere, end jeg troede.
Det er jeg ked af. Jeg skulle have været der.
Er det en af hans?
- Ja, det er den bedste, han har lavet. - Hvor er den fed.
Nu må jeg altså løbe, mor. Jeg elsker dig.
Hej hej.
Se den VILDE ting, min ven Mercer har lavet.
Jeg har haft hovedet oppe i røven hele sidste uge og været en dårlig veninde.
Det gør ikke noget. Hvor skal vi hen?
Jeg har set lidt på dine forældres situation, og jeg har en idé.
- Okay? - Ja.
- Hej. Jessica, det er Mae. - Hej, Mae.
Du er vist ikke kommet på helbredsmonitorering endnu, vel?
Vær sød at drikke det her.
Helst det hele, tak.
- Jeg har fortalt dig om Maes far. - Ja, dissemineret sklerose.
Min postdoc var om sklerose. Jeg gad godt få nogle realtidsdata.
Sådan.
- Hvordan føles det? - Varmt.
Er det gratis?
Ja, det er dit. Det vil føles varmt i et par dage-
- indtil du og mediearmbåndet vænner jer til hinanden.
Det skal være i kontakt med huden.
Det er vandtæt, så du skal ikke tage det af. Nu aktiverer vi det.
Er det...
Det skal lige synkroniseres med den sensor, du indtog før.
Nu... skal du gå lidt rundt i lokalet.
I rask gang.
Det indsamler data om hjertefrekvens, blodtryk, kolesterol, afsondring-
- søvnkvalitet, fordøjelse... Bare klø på.
Alle dine data lagres i skyen, på din tablet, og hvor du ellers vil have dem.
Og så bliver de sammenholdt med alle andre i Circle.
Vi ser interessante mønstre og undgår mange problemer takket være de data.
Skulle vi ikke tage at få Maes forældre ind under vores sundhedsforsikring?
- Hvad? - Det ville ikke være første gang.
Jeg vil rigtig gerne have realtidsdata fra din far.
Kontakter du HR? Sig, jeg har sagt god for det.
Helt sikkert.
Vi sender en hjem til dem for at få det på plads.
Det redder vores liv, skat. Tak! Hils også Annie og sig tak.
Hun siger tak.
Hvor er det dejligt! Jeg ringer senere.
Jeg må løbe. Vi har et arrangement.
- Spændende. Jeg elsker dig. - I lige måde.
- Hej igen, mor. - Hej.
Tak.
Det var da så lidt.
Nå...
Klarer du den? Kom så.
Åbenhed er noget, vi går meget op i her i Circle.
Vi lever det. Vi praktiserer åbenhed hver eneste dag.
Det samme gælder ikke vores regering.
Vi forventer åbenhed, men får røgslør, uld i mund.
Ikke mærkeligt, at Kongressens popularitet er helt nede på 11%.
I har uden tvivl hørt om en vis senator-
- der har vist sig at være indblandet i en speget affære.
Hvad kan vi lære af det? Vi har brug for ansvarlighed.
Vi har brug for åbenhed.
Vi har brug for at vide, hvad dem, vi har valgt-
- går og laver for den løn, vi betaler dem.
De skal blive bedre til at tjene os. Det glæder mig at kunne fortælle-
- at der er en kvinde, der tager alt det her meget alvorligt.
Hun tager nogle ret drastiske skridt for at gøre noget ved sagen.
Lad os tage godt imod Olivia Santos-
-kongresmedlem for valgkreds 14.
Ja, Tom. Ligesom dig mener jeg også, at borgerne har krav på at vide-
-hvad deres folkevalgte ledere laver.
Derfor agter jeg at vise-
- præcis hvordan et demokrati kan og bør være.
Fra og med i dag vil alle mine møder, opkald og mails-
- være tilgængelige for mine vælgere-
-og for hele verden.
I realtid!
Det hele ligger på min TrueYou-side.
Tak.
Farvel til studehandler og lobbyister-
- og goddag til et åbent og ansvarligt demokrati.
Det er et faktum!
- Jeg arbejder i kundeservice. - Der begyndte jeg også.
- Det gjorde de fleste af os. - Fedt. Hvor arbejder du så nu?
Biometri. Irisskanning, ansigtsgenkendelse.
Jeg arbejder med børnesporing, et anti-pædofiliprogram.
Hvis et barn ikke er, hvor det skal være, udløses en alarm-
- og så kan barnet spores på halvandet minut.
- Har de armbånd på? - De får en chip skudt ind i knoglen.
Mener du det?
Jeg mener, at kidnapning, voldtægt og mord bør reduceres med 99%.
Jeg trænger til noget at drikke.
- Det var hyggeligt at hilse på dig. - I lige måde.
- Hej. - Jeg har sendt en invitation til dig.
Sejt. Tak.
- Hej, Mae. - Hej. Hygger du dig?
Det er ikke engang...
Men hvis det kan spores tilbage til os...
Hej.
- Hvad synes du om præsentationen? - Den med Santos?
Det er spændende. Et historisk øjeblik...
Hvad synes du rigtigt?
- Jeg synes, det var lidt for meget. - Bare lidt.
Hvor gør de af alle dataene? Bliver de lagret i skyen eller hvad?
Der er også et fysisk lager.
Vil du se noget?
Du skal lade dine ting blive udenfor.
Du må nemlig ikke... du ved.
Jeg tager lige det her og det her.
Jamen tak. Jeg elsker at gå med fremmede ned i mørke gange.
- Det er superfedt. - Vi er der lige straks.
Herinde lagrer de Santos. Hvert eneste sekund af hende fra nu af.
Her skal den næste være.
- Kun det her? - Nej, der er skam mere.
- Hvad er det her? - Det skulle være en del af metroen.
Men så sløjfede de det.
- Hvor fører den hen? - Ind til byen.
Efter en lille kilometer bliver der for vådt.
Der skal resten være.
- Resten af hvad? - Af det hele.
Santos er kun begyndelsen.
Planen er, at alt, hvad der er optaget, set og sendt-
- skal lagres og analyseres og gøres fuldt ud tilgængeligt for Circle.
- Er du på helbredsmonitorering? - Ja.
Hvert et trin og åndedræt bliver lagret.
De kan bruge det, som de vil. De analyserer os.
De analyserer alle medarbejdernes data og slår mønt på det.
Det er jo frivilligt.
Er hele formålet ikke at samle alt ét sted?
Det er jo TrueYou.
Det var slet ikke derfor, jeg opfandt TrueYou.
Ty Lafitte opfandt TrueYou.
Ja. Jeg er Ty.
Nej, du er ej. Ty Lafitte gik under jorden for flere år siden.
Gud nej.
Jeg er Ty.
- Hvorfor holder du lav profil? - For at leve et helt almindeligt liv.
Jeg gad ikke blive overvåget konstant. Men jeg er her ret meget.
Så slipper jeg for at få bøvl med Stenton og Bailey.
Ikke at jeg deltager i deres samtaler i deres lille hule.
Hold nu kæft! Jeg går rundt i en grotte sammen med Ty Lafitte.
Vent lige lidt.
Da vi mødtes, vidste du da ikke, hvem jeg var?
Du sagde aldrig dit navn-
- og til sidst var det pinligt at spørge.
Jeg vidste bare, jeg kunne stole på dig.
Jeg kunne mærke, du var blottet for kynisme.
Det var jeg også selv engang.
Du må ikke fortælle nogen, at du har været hernede.
Det, der foregår i Circle, er forkert.
At forbinde verden? Forsikre mine forældre?
- Du burde være stolt af dit værk. - Stolt?
Af at de krænker privatlivets fred?
Og bruger personlige data til at skaffe sig rigdom og kontrol? Næ nej.
Tror du, det er tilfældigt, at FBI efterforsker senator Williamson?
Ingen må se os sammen, og du må ikke fortælle nogen, at vi har været her.
- Hallo. - Mae, du har besøg.
I lobbyen?
Hej. Er du okay?
- Nej, langtfra. - Hvorfor ringede eller skrev du ikke?
Jeg ville tale med dig ansigt til ansigt.
- Nu skal jeg skrive dig ind. - Nej, vent...
- Det der, du postede om mine ting... - Dine lysekroner?
- Ja. Det var sikkert venligt ment... - Hvad er der galt? Dine ting er fede.
De kalder mig hjortemorder.
De fører en hadekampagne mod mig, og jeg var ikke engang på nettet.
Da jeg tjekkede min mail, var den fuld af dødstrusler.
- Det er jeg ked af. - Dødstrusler, Mae.
Det var ikke meningen med det. Jeg skal nok ordne det.
Mae... Mae!
Hør nu efter!
Jeg vil ikke være en del af den verden, du er med til at skabe.
- Hvad snakker du om? - Er du tryg ved alt det her?
- Skal du ikke ud at dræbe hjorte? - Jeg dræber ikke hjorte.
Mercer...
Ikke her. Kom med ovenpå, så løser...
Forlader du aldrig det her sted?
Før i tiden tog vi på eventyr og havde en masse sjove oplevelser.
Du var modig og begejstret.
Nu bliver alting filtreret igennem det her.
Farvel.
Hjælp!
Jeg begriber ikke, jeg kunne være så dum.
- Det var heldigt, I var i nærheden. - Heldigt?
Det var et SeeChange-kamera, der reddede dig.
Politiet så dig bryde ind gennem hegnet, og en sæl-kigger slog alarm.
Mae, hvordan har du det?
Jeg skammer mig.
- Jeg har næsten ikke lukket et øje. - Jeg er glad for, du slap godt fra det.
Det er alle, der fulgte dit eventyr på nettet.
- Hvordan tager dine forældre det? - Fint nok.
- Det går bedre med din far, hører jeg. - Meget bedre.
Hr. Bailey.
Jeg er så glad for at være her. Og for alt det, De har gjort for min familie.
Du er et skattet medlem af Circle, og det er din familie også.
Alle dem, du holder af, holder vi af.
Din ulykke har vist mange, hvorfor der er behov for SeeChange.
Det var godt, de kameraer var der.
Gid du havde vidst det, før du neglede kajakken.
Tom og jeg vil drøfte en idé med dig, men først...
Er der noget, du vil fortælle os?
At jeg har været herinde før?
Kun vores løgne får os i fedtefadet. Det, vi skjuler.
Jeg ved da godt, du har været herinde før.
Nu, hvor jeg kender din hemmelighed, har du det så bedre eller værre?
Bedre. Jeg er helt lettet.
Jeg tror på, at man kan perfektionere mennesket.
Når vi er allerbedst-
- er mulighederne uendelige. Så kan vi løse alt.
Så kan vi kurere alle sygdomme, udrydde hungersnød og...
Uden hemmeligheder, uden videns- og informationshamstring-
- kan vi endelig opfylde vores potentiale.
Det er en særlig drømmefredag, for jeg ryster posen lidt.
I får ikke en tale, men et interview.
Forleden havde jeg en samtale med en ung circler, som jeg vil dele med jer.
Jeg har bedt Mae Holland, en guppy i kundeservice-
- om at komme med herop. Mae er ny, men har gjort et stærkt indtryk.
Her kommer hun: Mae Holland!
- Hvordan går det, Mae? - Jeg er ved at dø af skræk.
- Du skal ikke være nervøs. - Det kan du sagtens sige.
Mae, vi har alle sammen set SeeChange-klippet fra forleden.
- Hvad skete der egentlig? - Jeg begik en forbrydelse.
Jeg lånte en kajak uden ejerens samtykke-
- og roede midt ud i bugten uden redningsvest.
Nogen grov forbrydelse er det ikke-
-men du satte livet på spil.
Mae, tror du, du opfører dig bedre eller værre, når du bliver overvåget?
Bedre.
Uden tvivl.
Hvad sker der, når du er alene og uovervåget?
Tja, jeg stjæler kajakker.
Gud, hun er jo et naturtalent.
Nej, seriøst. Jeg gør ting, jeg ikke har lyst til. Jeg lyver.
Da vi talte sammen forleden, udtrykte du det kort og fyndigt.
Hvad var det, du sagde?
- Jeg sagde, hemmeligheder er løgne. - Hemmeligheder er løgne.
Fortsæt.
Hemmeligheder muliggør forbrydelser.
Vi opfører os værre, når vi ikke kan blive draget til ansvar.
Jeg gjorde mit værste-
- fordi jeg ikke troede, nogen kunne se mig.
Jeg troede-
-at jeg var alene.
Hvad så du så, da du var ude i kajakken, Mae?
- Var det smukt? - Ja.
Det var næsten fuldmåne. Og det var, som om...
Det var, som om jeg roede igennem flydende sølv.
Det lyder fantastisk.
- Men det blev ikke foreviget. - Kun som et minde.
Nu bliver det personligt. Som I ved-
- har jeg en søn, Gunner, der er født med spastisk lammelse.
Selv om han har et rigt liv, og vi arbejder på at forbedre hans vilkår-
-sidder han i kørestol.
Han kan hverken gå eller løbe.
Han kan ikke tage ud og ro kajak.
Hvad gør han så, hvis han gerne vil opleve noget lignende?
Han ser film. Han ser på billeder.
Han oplever en stor del af verden gennem andres oplevelser.
Når han oplever en circlers udsigt fra Mount Kenya-
- har han det, som om han har besteget Mount Kenya.
Når han ser en film taget af en sejler, der deltager i America's Cup-
- har han det lidt, som om han har deltaget i America's Cup.
Alt sammen takket være gavmilde mennesker-
- der har delt deres oplevelser med min søn og andre i Gunners situation.
Føles det rigtigt at udelukke andre fra din oplevelse, Mae?
Nej.
Det føles meget forkert.
Det var egoistisk.
Når man udelukker andre-
- fra oplevelser som den, jeg havde...
...så stjæler man faktisk fra dem.
Viden er en basal menneskerettighed.
Adgang til alle de oplevelser-
- et menneske kan have, er en basal menneskerettighed.
Tak for din oprigtighed og store generøsitet.
Nu kommer vi til det allerbedste. For at dele så meget som muligt-
- har Mae noget, hun gerne vil fortælle jer.
Fra nu af-
- vil jeg gå rundt med et modificeret SeeChange-kamera-
-døgnet rundt.
Jeg bliver fuldkommen gennemsigtig.
Bare ikke på toilettet.
Jeg begynder med det samme.
Nemlig!
Mae bliver den første circler, der deler hvert eneste sekund af sit arbejdsliv-
- og sit privatliv med offentligheden. Giv hende et kæmpestort bifald.
- Hej. - Godmorgen, alle sammen.
Solen skinner, og jeg trænger til kaffe.
Jeg har nu levet et gennemsigtigt liv i tre uger-
-og vi er oppe på 2.308.007 seere.
Har jeg sagt, jeg ikke er morgenmenneske?
Blandt alle de seere er...
- Hvad trykker man på? - Hej, mor og far.
Hej, Mae.
- Sig hej til de andre. - Hej, Circle.
- Se, vi matcher. - Det gør vi nemlig.
- De her er grå. - Meget elegante.
- Jeg elsker jer. Vi ses. - Vi elsker også dig. Farvel.
- Hej, circlere. - Hej, Mae.
Det var her, jeg begyndte i Circle-
-og jeg arbejder her stadig-
- for selv om I følger mig, er jeg stadig bare guppy.
Gør det, Jared! Kom så, kom så!
Fortæl dine egne historier.
Hold op med at kigge på os, Shane! Det var vores scene.
Nu skal I nævne en person-
-af historisk betydning.
- Mae Holland! - Helt ærligt!
- Beklager. Hende kender vi ikke. - Hun er ikke nogen.
Hjem, kære hjem. Jeg skal lige se, hvordan de gamle har det.
Hvor er I henne?
Hovsa. Det skulle vi vist ikke have set.
Jeg håber, ingeniørerne ser med, for det der var ikke meningen-
- og det kommer ikke til at gentage sig. Det lover jeg.
Snerper. Fedt, at sklerosepatienter har sex.
Jeg børster bare tænder.
Hvis du er underholdt, er du langt ude.
Dine forældre er skønne.
Godnat, alle sammen. Det har været en vild dag-
- men jeg er glad for, at I delte den med mig.
Er du ked af det eller bare en robot?
Mae er en helt! Dine forældre er inspirerende.
MOR OG FAR INTET SIGNAL
Så har forældrene lukket ned.
Lad nu være med at snorke. Mae, du gjorde det jo ikke med vilje.
Spiser ost fra sidste år. Go'-nu-nat!
Her keder man sig aldrig.
Mange af jer vil vide mere om skulpturen.
Omsider giver det pote, at jeg har læst kunsthistorie.
Den er skabt af en kunstner, der bliver forfulgt i sit hjemland.
Jeg vil gerne takke alle de seere, der har sendt fnys til landets styre.
Både fordi de forfølger kunstnere, og fordi de begrænser den digitale frihed.
Vi har sendt 180 millioner fnys alene fra USA.
Det skal nok påvirke styret.
Annie!
Annie Allerton!
Er vi alene?
Jeg må være på toilettet uden kamera på i tre minutter.
Perverse svin! Hvordan har du det?
- Godt. - Det tror pokker.
- Du kører med klatten. - Synes du?
Drop nu den falske beskedenhed. Du burde være helt oppe at ringe.
- Ja. Det er jeg også. - Du er braget igennem.
Folk bruger mig for at komme i kontakt med dig. Det er sindssygt.
Hvordan har du det egentlig, Annie? Du ser helt mast ud.
Tak. Det er fedt at høre, efter at dine millioner af følgere har set mig-
- at jeg ser elendig ud. Det er sødt af dig.
Må jeg ikke give middag? Du er nødt til at spise.
Vil du filme mig, når jeg ligner lort? Fedt, men nej tak.
Jeg er bekymret for dig. Du arbejder alt for hårdt.
Jeg er bekymret for EU, men det er da dejligt, at du er bekymret for mig.
- Jeg mente det ikke på den måde. - Du kan være rolig på alle måder.
- Jeg ved, du godt kan klare det. - Ih tak, Mae.
Din tiltro til mig skal nok holde mig oppe.
Hvordan har dine forældre det?
Undskyld.
Er de kommet over den lille... episode?
Jeg har faktisk ikke hørt fra dem.
- De skal nok bare lige sunde sig. - Undskyld, Mae.
Pis.
Jeg er så færdig-
- og jeg skal arbejde hele natten igen. Stenton er konstant på nakken af mig.
Jeg skulle aldrig have spurgt ind til senator Williamson-affæren.
Og så er der alt arbejdet med fuldendelsen.
Men det har Bailey vel sat dig ind i.
- Selvfølgelig. - Ja, selvfølgelig.
- Jeg deltager i styringsmødet. - Hvad?
- Der er et styringsmøde... - Ja, ja, men deltager du?
- Ja, det vil Bailey have. - Skal det sendes direkte?
- Noget galt i det? - Nej. Det undrer mig bare.
Det er følsomme emner, så måske skal du kun være med i begyndelsen.
Mae, du er ude på dybt vand.
- Går du? - Ja.
Jeg er så hamrende bagud med alt.
Annie?
Hej.
Vi ses.
Her ser I, hvor mange der stemte ved sidste valg.
Her er antallet af stemmeberettigede.
Og her er antallet af registrerede Circle-brugere.
Og så er der ham der.
Lad os komme til sagen.
Det her har vi drøftet med Santos og andre.
Hvad nu, hvis din Circle-profil-
- automatisk registrerede dig som vælger?
For at lave en TrueYou-profil skal man være en rigtig person-
- og opgive en rigtig adresse og alle oplysninger:
Det rigtige CPR-nummer og alle påkrævede data-
- for at man kan registrere sig som vælger.
Så hvorfor skulle det offentlige ikke godtage, at man er registreret-
- når man laver en Circle-konto? De har ingen grund til andet.
Vi har fået mundtlige tilsagn fra guvernører i næsten alle stater.
De vil presse på for-
- at Circle-kontoen bliver den lige vej til at blive registreret som vælger.
Jeg synes, det er en fantastisk idé.
Ja, Mae?
Hvorfor går vi ikke skridtet videre?
Jeg har ikke tænkt det her igennem...
Fortsæt endelig. Du lægger hårdt ud.
Det med at "gå skridtet videre" er selve grundstenen her.
Godt. Hvis man går baglæns fra dit mål...
Ja?
Vi er enige i, at 100% deltagelse er idealet.
Det er det ideale ideal, ja.
83% af alle stemmeberettigede amerikanere er Circle-brugere.
Jep.
Så er vi godt på vej til at lade brugere registrere sig-
- og afgive deres stemme via deres Circle-konto.
Det er et lille spring, men... Jo, fortsæt bare.
Hvorfor ikke kræve-
- at alle stemmeberettigede borgere har en Circle-konto?
- Lad hende nu tale ud. - Selvfølgelig vil det vække modstand.
Hvordan kan vi kræve, at folk bruger vores ydelser?
Men der stilles jo masser af krav til borgerne.
Ja, vi skal betale skat og betale for sociale ydelser.
- Vi skal være nævninge. - Vi skal tisse inde, ikke på gaden.
- Det er sgu rigtigt. - Vi har tusindvis af love.
Vi stiller hundredvis af krav til borgerne-
-men det er ikke påkrævet at stemme.
De gør det allerede i masser af lande.
Med vores teknologi er brugerne allerede registreret.
Så har man altså 241 millioner stemmeberettigede vælgere.
241 millioner vælgere, der skal stemme.
- Hele nationens stemme bliver hørt. - Præcis hvordan gennemfører vi det?
Man behøver såmænd bare at zinge dem:
"Hey, Annie. Husk at bruge fem minutter på at stemme."
Det gør vi også med vores egne spørgeskemaer. Det ved du da godt.
Hvad med dem, der ikke kan følge med?
Vi betaler alle sammen skat.
Det gjorde 80% af os digitalt sidste år.
Hvorfor ikke holde op med at gøre alting to gange?
Hvorfor ikke samle det i ét system?
Så man kan betale skat, stemme, betale p-afgift via sin Circle-konto.
Brugerne sparer hundredvis af timer, og det offentlige sparer milliarder.
- Flere hundrede milliarder. - Halvdelen kunne afvikles på én dag.
Hvorfor laver det offentlige bare ikke sit eget system? Hvad skal de med os?
Det er for dyrt. De har ikke ekspertisen.
- Vi har allerede infrastrukturen. - Nemlig.
Det offentlige har mere brug for os, end vi har brug for dem.
Tænk, hvis hele befolkningens stemme kunne blive hørt på et øjeblik?
Det ville være ægte demokrati-
- for første gang i menneskehedens historie.
Sikke noget pis!
Vælgere kan frit stemme hjemmefra.
Det er enden for diktaturerne.
Aldrig mere valgsvindel. FN kan kræve alle valg afholdt gennem Circle.
Men kun, hvis alle bliver hørt.
Alle mennesker i hele verden.
Vi kan tage pulsen på nationen-
- på alle i hele verden på få sekunder, om alle emner.
- Det er den eneste vej frem, ikke? - Jo!
Nå, jeg har vist lige 20 minutter.
Jeg prøver at få fat på mor og far.
Hej, Mae.
- Hej. Hvor har I været? - Mae...
Jeres kameraer virker ikke. Skal jeg sende en tekniker...
- Vi har slukket for dem. - Skat...
Vi orker simpelthen ikke mere.
- Det er mere, end vi... - Vi elsker dig, og vi vil ikke...
- Vi elsker dig. - Vi har brug for vores privatliv.
Vi er bange for, at du ikke er klar over, hvad du har rodet dig ud i.
Undskyld. Jeg ville ikke såre jer.
Det er ikke dig. Det er os. Det må du forstå.
- Jeg elsker jer. - Vi elsker også dig. Farvel, skat.
- Du styrer, Mae! - Du ændrer verden, Mae.
Hej, alle sammen. Jeg hedder Mae Holland.
Vi har haft nogle gode uger, hvor vi har arbejdet på fuldendelsen-
- for at nå frem til den dag, hvor alle er med i Circle.
Hvor hele menneskeheden er forbundet og forenet.
Det kommer til at ske. 22 nationer har allerede afgivet en principerklæring-
-om at afholde valg igennem Circle-
- med krav om, at alle borgere skal deltage.
Når alle er forenet, når alle er kendt og bliver hørt-
- og kan drages til ansvar, så bliver de bedre tjent.
Men hvad med dem, der er ikke med i Circle?
Dem, der ikke vil væves ind i samfundets stof?
Eller endnu værre: Dem, der vil flå stoffet i stykker.
Lad mig præsentere:
SoulSearch.
Vi tester det for øjnene af alle Circle-brugere-
-her og globalt.
- Er I klar? - Ja, for satan!
Du klarer det fornemt.
Om lidt udvælger computeren en vilkårlig undvegen fange-
- der udgør en trussel mod vores globale samfund.
Vi hævder, at uanset hvem han eller hun er-
- kan SoulSearch finde vedkommende på under 20 minutter.
Vælg den undvegne.
Det her er Fiona Highbridge. 44 år, født i Manchester, England.
Hun blev dømt for tredobbelt drab i 2004.
Hun låste sine tre børn inde i et skab-
-og tog på ferie i Spanien.
De døde af sult.
Hun kom i fængsel, men flygtede ved at forføre en fængselsbetjent.
Over en milliard mennesker ser med nu.
Lad os se, hvor mange der er i Storbritannien.
Tror I, 14 millioner briter og en milliard globale deltagere-
- kan finde Fiona Highbridge på under 20 minutter?
Godt. Kom med uret.
Sådan. Er I klar?
Klar.
Parat.
Start!
Er det her hende? Haha!
Nu er det altså alvor.
Jeg har hende, Mae. Det er hende.
- Vær nu forsigtig. - Det skal jeg nok.
- Fiona, stop! - Følg efter hende.
Stop hende! Stop hende. Hun er morder!
Stop hende! Så stop hende dog!
Stop hende! Fang hende!
- Der må ikke ske hende noget. - Der må ikke ske hende noget.
Det er Fiona Highbridge. Anhold hende!
- Nå, din barnemorder. - Vi har hende.
Så fik vi dig, din barnemorder. Pas på.
Stop uret.
- SoulSearch styrer! - Det var så det.
- Prøv en til! - Det kan vi da godt.
Ikke en forbryder denne gang. En almindelig borger.
Ved I hvad? Nu finder vi et helt almindeligt menneske.
Hvem som helst. Et familiemedlem, en gammel flamme.
Når alle kan findes, kan vi aldrig miste en ven.
Er der nogen forslag?
Find Mercer!
Jeg er ret sikker på, han ikke vil findes.
- Andre bud? - Hvor er Mercer?
Mae, det her er essensen af SoulSearch og fuldendelsen.
- Andre bud? - Find Mercer!
- Det er formålet med SoulSearch. - Nej.
Mercer! Mercer!
Nej, nej.
Mae, det er det rette valg.
Hej, alle sammen.
Er det ikke på tide at genforene Mae og Mercer?
Godt. Så bruger vi Circles kraft til at føre dem sammen igen.
Det er det, SoulSearch er skabt til. Nu finder vi din ven.
Nu, Mae.
Nu skal SoulSearch ikke finde en undvegen forbryder...
Men man kan godt kalde ham en undvegen...
...ven.
Det er min ven Mercer. Det er længe siden, jeg har set ham.
Jeg kunne godt tænke mig at se ham igen.
Men ligesom Fiona vil han helst ikke findes.
Men i modsætning til Fiona er han ikke nogen forbryder.
Han er god nok.
Lad os se, om vi kan slå rekorden fra før.
Så ham hos den lokale købmand. På Old Oak Road.
Langt ude. Det er bare så langt ude!
Mon han er derinde?
Mercer! Er du derinde?
Har du travlt med at dræbe hjorte og lave lysekroner?
Vi ved, du er der, for din bil holder lige der.
- Han må være derinde. - Vi går rundt om.
- Mercer, kom frit frem. - Vær nu søde.
- Mercer, vi ved, du er der. - Nu har I fundet hans opholdssted.
- Skal vi ikke lade... - Bliv ved. Flere millioner følger med.
- Der er han! - Vi har fundet Mercer. Langt ude!
Han er ude i indkørslen.
Lad mig dog være!
Det er løgn!
Slå lyden til på kameraet.
Mercer, stop. Det er bare mig.
Stop bilen. Du er omgivet af venner.
Skru op for højtaleren. Mercer.
Kan du høre mig? Mercer.
Du er omgivet af venner.
Mercer, stop!
Hvordan har du det, skat?
Du har ligget i sengen i tre dage.
Kom nu med ud i haven i dag.
Jeg skal plante løvemund.
Ikke?
Skat...
Lille skat.
Skrækkelig ulykke. Ingen kunne gøre for det.
Vi er her for dig.
Jeg har taget to dages netpause til ære for Mercer. Vi tilgiver dig.
Digital populisme ligner godt nok en rasende hob.
Mae, vi er her for dig. Kom, når du kan. Der er meget at drøfte.
Dine venner Eamon Bailey og Tom Stenton.
- Mae. - Hvor er du?
- Er vi alene? - Ja.
- Er vi? - Ja.
Hvordan kan der være dagslys hos dig? Er du i Skotland?
Ja, jeg er taget hjem. Se bare.
- Hvad skete der? - Jeg fik nok af speed og sojadrik.
Og så er jeg allergisk over for hvede.
Jeg ved det ikke... Jeg var lige ved at stå af.
Nej, du skal ikke få mig til at græde.
Nej! Jeg gider ikke græde mere.
- Er du ved at få det bedre? - Ja.
Jeg spiser og stirrer ud ad vinduet. Jeg går ture og tænker-
- og dagdrømmer. Det har jeg ikke gjort i årevis.
Jeg er glad for, at du ringede.
Jeg vil ikke også miste dig.
Det ved jeg godt.
Det gør mig utrolig ondt med Mercer.
Jeg er en elendig veninde. Jeg burde have sagt noget før.
Det er jeg ked af. Det er bare så forfærdeligt.
- Har de talt med dig om det? - Ikke endnu.
Jeg tager på arbejde i morgen.
De beder om forladelse, men aldrig om tilladelse. De er færdige.
De har brudt et hav af love og fået mig til at bøje tusinder.
- Man må da kunne... - Forhindre folk i at være nogle svin?
Ja.
Hvis du også trænger til at komme lidt væk, har jeg en gæsteseng.
Hvor er det skønt at være sammen med dig.
- Selvom det er sådan her. - Ja. Det er det.
Det her lyder sikkert skørt, men jeg tror altså-
- at Mercer stadig ville være her, hvis vi havde bevaret forbindelsen.
Hvad kunne du have gjort?
I gled fra hinanden. Det sker.
Men vi havde al teknologien, al magten.
Teknologien gavnede ikke ligefrem situationen.
Hvad nu hvis den havde kunnet?
Hej.
Din far vågnede kl. 4 i nat, og du havde stadig lyset tændt.
Hvad lavede du? Var du på mobilen?
Det hjalp. Jeg har venner i hele verden.
De holder af mig.
- Jeg talte med Annie. - Hvordan har hun det?
Godt... Bedre.
Det gik op for mig, hvor meget jeg savner hende.
- Jeg må tilbage. - Hvorhen?
- Ikke til Circle. - Circle slog ikke Mercer ihjel, mor.
Det var et dårligt system. Det kan godt repareres.
Vi skal ikke til at leve som Amishfolket, mor.
Når nogen dør i en flyulykke, forsager man ikke fly.
- Man gør dem sikrere. - Mae, vent lidt...
Jeg er den eneste, der kan gøre det her.
Jeg er ked af det. Jeg elsker jer.
- Hallo. - Hej, det er mig.
- Mae. Hvordan har du det? - Bedre.
Jeg skal mødes med dem i dag. Jeg får brug for din hjælp.
Du siger bare til.
Vi var bekymrede over din tavshed.
Vi har været meget urolige. Hverken lyd eller billede fra dig i fire dage.
Hvordan har du det?
Jeg har det okay.
Tom og jeg har snakket om, hvor lidt vi kendte til unge Mercer.
- Vi burde have hjulpet ham. - Vi bør lave en fond for hans familie.
Helt sikkert. Det gør vi.
Mae, vi vil gerne tilbyde dig en ny rolle her i Circle.
Uden formel tilknytning og med mindre arbejdspres.
Du vælger selv dine projekter. Du kan tænke langsigtet og gå til keramik.
Jeg ved ikke, om du ved det, men en af vores grundlæggere-
- Ty Lafitte, fik faktisk det samme tilbud.
Nu elsker han sin frihed.
Det er måske en ringe trøst-
-men på næste drømmefredag...
Vi vil drøfte en verden, hvor vi værner om alle forstyrrede unge mænd.
Vil du være med?
Det tror jeg ikke, jeg er klar til.
- Men tak for invitationen. - Tag dig god tid.
- Tænk, at hun er tilbage. - Er det hende?
Jeg har fundet det værste snavs, der overgår mine værste forestillinger.
Mae, det gør mig virkelig ondt. Jeg nåede aldrig at møde ham, men...
De burde bygge et monument for Mercer.
- Ja. - Det her ændrer alt.
Han er martyren, der vækker alle.
Jeg ved ikke, hvad du har for, men hvis du tænder for kameraet igen-
- vil alt, hvad du siger om Circle, nå ud til hele verden, og det ændrer alt.
Hej.
MAE! Dejligt, at du er tilbage. Jeg glemmer aldrig synet af Mercer...
Hej igen.
Folk slår ihjel for et job i Circle.
Hej, Mae.
Det har ikke været det samme uden dig.
Sådan burde det have været.
Vi havde bare ikke teknologien, men det får vi, og når vi har den-
- når alle køretøjer er kendte og forbundet-
- så vil vores data bidrage til at forbedre trafikmønstre, sikkerheden-
- og optimere Circles ydelser på tværs af alle platforme.
Shopping, logi-
-attraktioner.
Attraktioner som Mae Holland. Mae, kom herud.
Hold da op, Mae. Du er gennemsigtig igen.
Hej, hej. Mae Holland.
Velkommen tilbage, Mae!
Mae er et modigt menneske.
Selv midt i sorgen anerkender hun sit ansvar over for sine følgere.
Ja, for hele verden.
Tak, fordi du siger det, Eamon. Jeg er helt enig med dig.
Og Tom er også enig. Ikke også, Tom?
Kommer du også ud?
- Kom nu med dig. - Der er du jo.
Lad mig begynde med at takke alle her og i hele verden for al jeres støtte-
-siden vi mistede Mercer.
De seneste dage har jeg lært noget om mig selv.
Og om Circle.
Jeg vil ikke miste forbindelsen.
Jeg vil ikke være nødt til at lede efter venner, familie, mine kære.
Vi mistede forbindelsen med Mercer.
Hvad nu, hvis vi aldrig mistede forbindelsen med hinanden?
Hvad hvis vi i stedet for at lede altid vidste besked?
Jeg foreslår en drastisk åbenhed og ubrudt forbindelse.
Og det begynder her.
I kender alle sammen den digitale verdens hykleri.
Vi vil have alt op i skyen, men vores ledere...
...lever over den.
Jeg vil gerne invitere Eamon og Tom-
- til også at udføre det eksperiment, de har banet vejen for.
Jeg inviterer dem til at vise vejen for Circle og hele verden.
De skal være gennemsigtige.
Hvad siger I til det?
Er I med på den?
Bliver det ikke fedt at følge alle deres skridt, alle ord-
- alle beskeder, alle møder, alle opkald?
Det hele bliver offentligt tilgængeligt og kendt.
Aldrig slettet.
Ty Lafitte har gjort alle dokumenter i selskabets historie... offentlige.
Alle beskeder og planer og også det her, det allerbedste:
Hver eneste mail fra Tom og Eamons konti-
- og deres private konti, deres fortrolige konti-
- og tilmed fra deres superhemmelige krypterede konti-
- som end ikke deres assistenter eller koner kendte til.
Ikke før nu.
I har fået det hele tilsendt.
Vi er totalt på røven.
Vi har da krav på den tilgængelighed, synes I ikke?
Mae, du er en modig kvinde.
Der er ikke flere hemmeligheder.
Privatlivet var kun til låns. Nu er det slut.
Vi skal ikke leve i skyggerne mere.
God timing.
Tak.
Jeg er træt af at gemme mig.
Af alle de koder og hemmelige løsener.
Forskellen mellem offentlig og privat.
Er I ikke også det?
Jeg er faktisk også træt af at stå her i mørket.
Bare rolig. Eamon indhenter os.
Eller også gør han ikke.
Uanset hvad har vi brug for forandring.
Vi genskaber det her sted, og hvis vi gør det rigtigt-
-viser vi vejen for alle.
Fremtiden venter ikke.
Hej.
Tekster: Helle Schou Kristiansen Dansk Video Tekst